امریکا قوشمه ایالتلری تشقی ایش لر وزیری آنتونی بلینکن, کابل هوا قونلغه سی نینگ زودلیک بیلن قیته فعالیت گه باشله شی اوچون قطر و تورکیه بیلن همکارلیکده ایش آلیب باریاتگن لیک لری نی بیلدیردی.
بلینکن افغانستان موضوعی بوییچه مطبوعاتی کنفرانس ترتیب له دی.
اولکه سی نینگ افغانستان بوییچه فعالیت لری نینگ قطر پایتختی دوحه ده دوام ایتیاتگن لیگی نی بیلدیرگن بلینکن, جاری هفته نینگ سونگگیده سفر قیله دیگن اوشبو شهرده افغانستان دن بو ییرگه کیتیریلگن افغانستانلیک لر بیلن اوچره شه دیگن لیگی نی معلوم قیلدی.
بلینکن, دوحه آرتیدن آلمان پایتختی برلین گه باره دیگن لیگی و بو ییرده ایسه 20 اولکه نینگ تشقی ایش لر وزیرلری بیلن افغانستان ده گی وضعیت باره سیده بیر ییغیلیش اوتکزه دیگن لیگی نی بیلدیردی.
افغانستانده قالگن امریکالیک لر اوچون طالبان بیلن ارتباطده ایکن لیک لری نی بیلدیرگن بلینکن, طالبان نینگ افغانستاندن چیقماقچی بولگن کیشی لر گه اجازت بیره دیگن لیگی بوییچه وعده سی گه وفا قیلیشی نینگ مهم ایکن لیگی نی معلوم قیلدی.
بلینکن, "پایتخت ده گی وضعیت نینگ یخشی له شیشی و کابل هوا قونلغه سی نینگ زودلیک بیلن قیته فعالیت گه باشله شی بوییچه اورتاق لری میز قطر و تورکیه بیلن همکارلیکده فعالیت یوریتماقده میز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
